

**Жолаушылар кедендік декларациясын толтыру және жолаушылар кедендік декларациясында мәлімделген мәліметтерді өзгертуге (толықтыруға) байланысты кедендік операцияларды жасау тәртібіне өзгеріс енгізу туралы**

Еуразиялық экономикалық комиссия Алқасының 2023 жылғы 14 ақпандағы № 17 шешімі.

      Еуразиялық экономикалық одақ Кеден кодексінің 105 бабының 5 тармағына және 260 бабының 3 тармағының екінші абзацына сәйкес Еуразиялық экономикалық комиссия Алқасы **шешті:**

      1.  Еуразиялық экономикалық комиссия Алқасының 2019 жылғы 23 шілдедегі № 124 Шешімімен бекітілген Жолаушылар кедендік декларациясында мәлімделген мәліметтерді өзгертуге (толықтыруға) байланысты жолаушылар кедендік декларациясын толтыру және кедендік операцияларды жасау тәртібінің 21-тармағы, екінші абзацтан кейін мынадай мазмұндағы абзацпен толықтырылсын

      "3.3-графа толтырылған жағдайда графада барлық өткізілетін тауарлар туралы мәліметтер (Еуразиялық экономикалық комиссия Кеңесінің 2017 жылғы 20 желтоқсандағы № 107 шешіміне № 1 қосымшаның 2-тармағында айқындалған өлшемшарттарға сәйкес пайдаланылған және жүру жолында және межелі жерде қажетті тауарлардан басқа) көрсетіледі.".

      2. Осы Шешім ресми жарияланған күнінен бастап 30 күнтізбелік күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *М. Мясникович* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК